section_heading: Stari vijek
paragraph_text: Osnutak grada Le Mansa može se datirati u razdoblje antike. Arheološka iskapanja otkrila su tragove antičke gradske utvrde (tzv. oppiduma) na brdu na kojem se nalazi stari grad Le Mans; tamo je živjelo galsko pleme Cenomani Aulerci. Le Mans (tada zvan Vindunum) Rimljani su osvojili 56. godine n.e. Urbano područje se otada razvija u jedno od glavnih gradskih središta zapadne Francuske. Krajem trećeg stoljeća, u Galiju su provalili barbari. Stanovnici grada su stoga potražili utočište na gradskome brdu i tamo izgradili zidine vidljive i danas. Tijekom IV. i V. stoljeća, barbari prolaze ovim područjem (Huni) ili se ovdje nastanjuju (Franci). Najvažniji događaj na kraju antike zasigurno je pokrštavnje stanovništva Le Mansa, do kojega je došlo misionarskim radom Julijana, kasnije tijekom prve polovine IV. st. n.e. ujedno i prvog biskupa u gradu, a od 12. st. i sveca Rimokatoličke crkve.